༄༅།། བླ་མའི་ཐུགས་སྒྲུབ་གྲུབ་གཉིས་འདོད་འཇོ་ལས། ཤནྟིཾ་གརྦྷའི་དབང་ཆོག་སྐལ་ལྡན་
མྱུར་ལམ་བཞུགས་སོ།།
129

གཏེར་ འབད་མེད་གཞི་གྲོལགྱི་གསུང་། གསར།
༄༅།། དྲག་སྔགས་བཀའ་བབ་རིག་པ་འཛིན། །ཤནྟིཾ་གརྦྷར་ཕྱག་འཚལ་ལོ། །བྱིན་རླབས་རྩ་བ་བླ་སྒྲུབ་ཀྱི། དོན་དབང་སྐལ་ལྡན་
མྱུར་ལམ་བྲི། །སྟེགས་བུ་དཀྱིལ་འཁོར་རྡུལ་ཚོན་ནི།།ལྟེ་བ་རྩིབས་དང་ལྡན་པ་ཡི། །རྩིབས་བཞི་འཁོར་ལོ་མུ་ཁྱུད་ཅན། །གྲུ་ཆད་བཞི་ལ་གྲུ་བཞི་བའི། །བར་ཁྱམས་སྒོ་འཁྱུད་ལྡན་པར་བྱ། །
ཡང་ན་འབྲུ་ཚོམ་ལ་བརྟེན་ཏེ། །དབུས་སུ་རྣམ་རྒྱལ་བུམ་པ་དང༌། །ཤར་དུ་སྐུ་དང་ལྷོར་ཐོད་ཆང༌། །ནུབ་ཏུ་རིག་ཙཀ་བྱང་དབང་གཏོར། །མཐའ་བསྐོཪ་མཆོད་པས་བསྐོཪ་བཤམས་མཛེས། །
ལས་ཀྱི་གཞུང་བསྲང་དབང་རྫས་ལ། །བླ་མ་བསྐྱེད་བསྟིམ་ཡང་ཡང་བྱ། །རིག་འཛིན་དབང་བླང་ལས་བུམ་བསྒྲུབ།། སློབ་མ་ཁྲུས་བྱས་བགེགས་བསལ་ཏེ། །སྲུང་འཁོར་བསྒོམ་ཞིང༌ལོ་རྒྱུས་
130

ཤནྟིཾ་གརྦྷའི་
གཉིས་
དབང་ཆོག
༄༅། བརྗོད༑ ༑མཎྜལ་ཕུལ་ལ་གསོལ་གདབ་ནི། །ཀྱཻ་བླ་མེད་སྟོན་པ་འགྲོ་བའི་མགོན། །སྐྱབས་གནས་ཀུན་འདུས་དགོངས་ སུ་
གསོལ༑ ༑དེ་རིང་ཉིད་ནས་བདག་ཅག་ལ། །རིག་འཛིན་ཤར་གཅུ་ཡི། ད་ཤནྟིཾ་གརྦྷ་ཡི། །དབང་བཞིའི་ཆུ་བཻ་བསྐུར་དུ་གསོལ། །
གསུམ༑ གནང་བ་སྩལ་ཏེ། ཀྱེ་ཧོ་སྐལ་ལྡན་རིགས་ཀྱི་བུ། །ཁྱེད་ཅག་ལས་དང་སྨོན་ལམ་ཅན། །ཚུར་ཤོག་དབང་བསྐུར་
བདག་གིས་སྦྱིན། །དམ་ཚིག་ལེགས་པར་བསྲུང་དགོས་སོ། །སྐྱབས་སེམས་འབོག་ཅིང་ཡེ་ཤེས་བསྟིམ། །བུམ་པ་ཐོགས་ལ་འདི་སྐད་དོ། །ཧཱུྃ།
131

གཏེར་ འབད་མེད་གཞི་གྲོལགྱི་གསུང་།
༣ སྤྲོས་བྲལ་བུམ་པའི་གཞལ་ཡས་ནས། །སྐུ་གསུམ་ལྷུན་གྲུབ་སྤྲུལ་པའི་སྐུ། །ཤནྟིཾ་གརྦྷའི་དབང་བསྐུར་བས། །བསྐྱེད་རིམ་མཐའ་རུ་ཕྱིན་པར་ཤོག །རྩ་སྔགས།ཀཱ་ཡ་ཨ་
བྷཻ་ཥིཉྩ་ཧཱུྃ། སྐུ་ཙཀ་ཐོགས་ལ་བསྐྱེད་རིམ་བཤད། །གཏོར་མ་སྤྱི་བོར་བཞག་ནས་ནི། ། ཨོཾ། སྐུ་ནི་མི་འགྱུར་གཟི་བྱིན་འབར། །དབང་བསྐུར་ལུས་ལ་བྱིན་རླབས་པས། །སྤྲུལ་བས་གཞན་དོན་
མཐར་ཕྱིན་ནས། །རྣམ་སྨིན་རིག་འཛིན་ས་ཐོབ་ཤོག །བྷནྡྷུ་ཐོགས་ལ་འདི་སྐད་དོ། །ཧཱུྃ། དུམ་གཅིག་མཚན་ལྡན་ཐོད་པའི་བཅུད། །བདེ་སྟོང་ཟུང་འཇུག་ཡེ་ཤེས་ཀྱི། །ཟག་
མེད་བདུད་རྩིའི་དབང་བསྐུར་བས། །རླུང་སེམས་དྷུ་ཏིར་ཞི་བར་ཤོག །རྩ་སྔགས། ཝཱཀྐ་ཨ་བྷི་ཥིཉྩ་ཧཱུྃ། འབར་འཛག་ཞུ་བདེའི་ངོ་སྤྲོད་བཤད།།གཏོར་མ་མགྲིན་པར་བཞག་ནས་ནི། །ཨཱཿ གསུང་ནི་
འགགས་མེད་ཚངས་པའི་དབྱངས། །དབང་བསྐུར་ངག་ལ་བྱིན་རླབས་པས། །ལོངས་སྤྱོད་རྫོགས་སྐུ་མཐར་ཕྱིན་ནས། །ཚེ་དབང་རིག་འཛིན་ས་ཐོབ་ཤོག །རིག་ཙཀ་
ཐོགས་ལ་འདི་སྐད་དོ།། ཧཱུྃ། མཉམ་སྦྱོར་གསང་བའི་ད་ལ་ནས། །དགའ་བཞིའི་འབྱུང་གནས་ཕྱག་རྒྱ་འཕྲོས། །སྙོམ་འཇུག་ཤེར་ཡེས་དབང་བསྐུར་བས། །བདེ་སྟོང་ཡེ་ཤེས་
132

དབང་ཆོག
༄༅།། མཐར་ཕྱིན་ཤོག །རྩ་སྔགས། ཙིཏྟ་ཨ་བྷི་ཥིཉྩ་ཧཱུྃ། དགའ་བ་བཞི་ཡི་ཁྲིད་བཤད་ལ། །གཏོར་མ་སྙིང་གར་བཞག་ནས་ནི། །ཧཱུྃ། ཐུགས་ནི་ཟབ་གསལ་སྤྲོས་དང་བྲལ། །དབང་བསྐུར་
སེམས་ལ་བྱིན་བརླབས་པས། །ཆོས་སྐུའི་རང་དོན་མཐར་ཕྱིན་ནས། །ཕྱག་རྒྱའི་རིག་འཛིན་ཐོབ་པར་ཤོག །ཐོད་རྔ་འཁྲོལ་བཞིན་འདི་སྐད་དོ། །ཧཱུྃ། སྟོང་གསལ་མཐའ་བྲལ་ཡེ་
ཤེས་ཆེ། །འཆིང་གྲོལ་བྲལ་བའི་དོན་ལ་ལྟོས། །སྐྱེ་འགགས་བྲལ་བ་གཉུག་མའི་གཤིས། །རང་སེམས་སྐུ་གསུམ་ངོ་བོར་གནས། །ཨ་ཨཱི། རྫོགས་པ་ཆེན་པོའི་ཁྲིད་ཀྱང་བཤད། །
གཏོར་མ་ལྟེ་བར་བཞག་ནས་ནི། །ཧྲཱིཿ ཡོན་ཏན་ཕྲིན་ལས་མ་ལུས་པས། །དབང་བསྐུར་སྒོ་གསུམ་བྱིན་བརླབས་པས། །ངོ་བོ་ཉིད་སྐུ་མཐར་ཕྱིན་ནས། །ལྷུན་གྲུབ་རིག་འཛིན་
ཐོབ་པར་ཤོག །རྗེས་སུ་དམ་ཚིག་བསྒྲགས་ནས་ནི། །སློབ་མས་དགེ་བའི་ཁས་ལེན་བྱེད། །བསྔོ་སྨོན་བཀྲ་ཤིས་བཟང་པོ་ཡིས། །དབང་མཐའ་བརྒྱན་ཅིང་ཚོགས་འཁོར་གཟབ།། དགའ་སྤྲོའི་སྟོན་མོ་རྒྱ་ཆེར་བྱ། །ཞེས་པ་འདིའང་ལྟ་རིགས་བན་བཙུན་སྔགས་སྐྱེས་
འབད་མེད་གཞི་གྲོལ་གྱིས་རང་ལོ་བཅུ་བདུན་པ་བསྐལ་བ་ཉི་མ་ཞེས་པ་ཆུ་ལུག་ལོའི་སྟོན་ཐའི་གྲལ་ཚེས་ཉི་ཤུ་ལ་དགེ་བར་སྨྲས་པ་ཛཡནྟུ། དགེའོ།།
133

134
གཏེར་ འབད་མེད་གཞི་གྲོལགྱི་གསུང་། གསར།

ཤནྟིཾ་གརྦྷའི་ གཅིག་ ཁྲིད་ཡིག